recursal/SuperWikiNEXT-32B huggingface dataset:
**சிந்தாமணிச் சுருக்கம்** என்னும் நூல் 15-ஆம் நூற்றாண்டில் பகழிக்கூத்தரால் இயற்றப்பட்டது. சிந்தாமணிச் சுருக்கம் என்னும் இந்த நூலுக்குப் பகழிக்கூத்தர் வைத்த பெயர் ‘சிந்தாமணி விளக்கம்’. 

சீவகசிந்தாமணி நூலிலுள்ள கருத்துகளைச் சுருக்கிச் சொல்லும் நூலாக இஃது அமைந்துள்ளது. சீவக சிந்தாமணியில் இலக்கணையார் இலம்பகம் வரையில் உள்ள 10 இலம்பகங்களுக்கு மட்டும் சிந்தாமணிச் சுருக்கம் கிடைத்துள்ளதாக மு. ராகவையங்கார் குறிப்பிட்டிருக்கிறார். இந்நூலில் அது வரையில் உள்ள பாடல்கள் 318. ஒவ்வொரு பாடலும் 14 சீர் கொண்ட கழி நெடிலடி ஆசிரிய விருத்தம். இவற்றின் விருத்தங்கள் அந்தாதித் தொடையில் அமைந்துள்ளன. 

இந்நூல் மதுரையில் அரங்கேற்றப்பட்டது என்பதை அடியில் தரப்பட்டுள்ள இந்நூலின் பாடலால் அறியலாம். இந்தப் பாடலை, இந்நூலிலுள்ள பாடலுக்கும், பதினான்கு சீர்க் கழிநெடிலடி ஆசிரிய விருத்தத்துக்கும் எடுத்துக்காட்டாகக் கொள்ளலாம்.

கொல்லையில் இரும்புனக் குற்றியை அடைந்தபுல்

கோடா தெனப்பழமை நூல்
கூறும் திறத்தைக் குறித்துக் கருத்துடன்
கூறினேன் என்னுடைய புன்
சொல்லையும் பொருளையும் காதையிற் படுவழுத்

தொகையையும் அளந்து கண்டு
சோர்வுரைக் கப்பெரும் பாரமோ பணைமுலைத்
துடியிடைப் பவளவாய் வெண்
முல்லைநகை அங்கயற் கண்ணுமை மடந்தையுடன்

முன்னே முளைக்கும் பிரான்
முடிசூடும் எம்பிரான் மூவாத தம்பிரான்
முத்தமிழ்த் திருஆல வாய்
எல்லைதனில் மதுரைமா நகரியில் இருந்திவை

எடுத்துரைத் தேன்ஆத லால்
இத்தல விசேடத்தை எண்ணியும் பெரியோர்கள்
இகழப் படார் கா ணுமே.
சிந்தாமணி மாலை என்னும் பெயருடன் வேறு நூல் ஒன்று இருப்பதாக உ.வே. சாமிநாதையர் குறிப்பிடுகிறார்.

கருவிநூல்
---------

* மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005

அடிக்குறிப்பு
-------------
**கமலினி செல்வராஜன்** (1954 - 7 ஏப்ரல் 2015) இலங்கைத் தமிழ் நாடக, திரைப்பட நடிகையும், வானொலி ஒலிபரப்பாளரும் ஒளிபரப்பாளரும் ஆவார். இவர் கவிஞர் சில்லையூர் செல்வராசனின் துணைவி ஆவார்.

வாழ்க்கைக் குறிப்பு
-------------------

கமலினி இலக்கியவாதியும், எழுத்தாளருமான தென்புலோலியூர் மு. கணபதிப்பிள்ளை, வயலின் கலைஞர் தனபாக்கியம் ஆகியோருக்கு மூத்த மகளாகப் பிறந்தார். கொள்ளுப்பிட்டி சென். அந்தனிஸ் பாடசாலையில் பாலர் வகுப்பில் இணைந்து, பின்னர் பம்பலப்பிட்டி சென். கிளயர்ஸ் மகளிர் பாடசாலையில் உயர்தரம் வரை கல்வி கற்றார். களனிப் பல்கலைக்கழகத்தில் சேர்ந்து பட்டம் பெற்றார். தந்தை மு. கணபதிப்பிள்ளை இலங்கை வானொலியில் இலக்கியப் பங்களிப்பு வழங்கியபோது அவரது நண்பராக இருந்த கவிஞர் சில்லையூர் செல்வராசனைக் காதலித்து திருமணம் புரிந்து கொண்டார். செல்வராசனுக்கு ஏற்கனவே திருமணமாகி ஜெரல்டின் ஜெசி என்ற மனைவியும் திலீபன், பாஸ்கரன், முகுந்தன், யாழினி ஆகிய பிள்ளைகளும் இருந்தனர்.

வானொலியில்
----------

சில்லையூர் செல்வராசன் எழுதிய 'தணியாத தாகம்' வானொலித் தொடர் நாடகத்தில், குடும்பத்தின் இளைய மகளாக 'கமலி' பாத்திரத்தில் இவர் நடித்தார். இலங்கை வானொலியில் 'கலைக்கோலம்' முதலான சஞ்சிகை நிகழ்ச்சிகள் பலவற்றை தயாரித்து வழங்கியிருக்கிறார்.

தொலைக்காட்சியில்
----------------

ரூபவாகினியில் ஒளிபரப்பான அருணா செல்லத்துரையின் நெறியாள்கையில், கே. எஸ். பாலச்சந்திரன் எழுதிய 'திருப்பங்கள்', எஸ். ராம்தாசின் 'எதிர்பாராதது', எஸ். எஸ். கணேசபிள்ளை எழுதிய 'சமூக சேவகி' போன்ற பல தொலைக்காட்சி நாடகங்களில் நடித்துப் புகழ் பெற்றார். ரூபவாகினியிலும், ஐ.ரி. என் தொலைக்காட்சியிலும் நிகழ்ச்சிகளை தயாரித்து வழங்கி வந்தார்.

திரைப்படங்களில்
---------------

இலங்கையில் தயாரிக்கப்பட்டு வெற்றி பெற்ற கோமாளிகள் திரைப்படத்தில் கதாநாயகியாக நடித்தார். *ஆதர கதாவ* என்ற சிங்களத் திரைப்படத்தில் தமிழ்ப் பெண்மணியாக கதாபாத்திரமேற்று நடித்திருந்தார் கமலினி செல்வராஜன்.

விருதுகள்
---------

* நாட்டுக்கூத்துக்கு வழங்கிய பங்களிப்புக்காக கலாசார அமைச்சின் விருது (1995)
* கொழும்பு றோயல் கல்லூரி நாடகத் துறைக்காக ஆற்றிய பங்களிப்புக்காக கொழும்பு றோயல் கல்லூரியின் விருது (2008)
* நோர்வே கலை மன்றம் நாட்டுக்கூத்து பாரம்பரியத்தை பேணி வளர்ப்பதில் காட்டிய ஆர்வத்திற்கான கெளரவ விருது (2010)
* 35 ஆண்டு கலைச் சேவையைப் பாராட்டி கொழும்பு விவேகானந்தா சபை மண்டபத்தில் இளைஞர் நற்பணி மன்றம் விருது வழங்கி கெளரவித்தது.

இறுதிக் காலம்
-------------

1995 ஆம் ஆண்டில் கணவர் செல்வராசனின் இறப்பை அடுத்து கொழும்பில் தனது ஒரே மகன் அதிசயனுடன் வசித்து வந்த கமலினி கடுமையான சுகயீனமுற்றிருந்த நிலையில் 2015 ஏப்ரல் 7 அன்று கொழும்பில் காலமானார்.

மேற்கோள்கள்
-----------

1. 1 2 3 4 5  "கமலினி செல்வராசன்". 2013-11-28 அன்று மூலம் பரணிடப்பட்டது. 2013-11-05 அன்று பார்க்கப்பட்டது.
2. 1 2 3  முருகபூபதி, லெ. (7 ஏப்ரல் 2015). "கலைத்தாகம் மிக்க தம்பதியரின் தணியாத தாகம் கலைத்தாகம்!". பதிவுகள். 2016-03-05 அன்று மூலம் பரணிடப்பட்டது. 8 ஏப்ரல் 2015 அன்று பார்க்கப்பட்டது.
3. ↑  மௌனமான அறிவிப்பாளரும் தாயாக மாறிய மகனும்
[*தொடர்பிழந்த இணைப்பு*], தினகரன் வாரமஞ்சரி, நவம்பர் 3, 2013
4. ↑  கமலினி செல்வராசன் காலமானார். பரணிடப்பட்டது 2015-04-12 at the வந்தவழி இயந்திரம், Tamil.com, April 07, 2015
**சிந்தியல் வெண்பா** என்பது தமிழ்ப் பா வகைகளுள் ஒன்றான வெண்பா வகைகளுள் ஒன்று. இது மூன்று அடிகளை மட்டுமே கொண்டிருக்கும். இவற்றில் முதல் இரண்டு அடிகள் ஒவ்வொன்றும் நான்கு சீர்களைக் கொண்டு அமைந்திருக்கும். இவ்வாறு நான்கு சீர்களைக் கொண்டுள்ள அடிகள் அளவடிகள் என அழைக்கப்படுகின்றன. சிந்தியல் வெண்பாவின் மூன்றாவது அடி, சிந்தடி என அழக்கப்படும், மூன்று சீர்களைக் கொண்ட அடியாக இருக்கும்.

சிந்தியல் வெண்பாக்களில் இரண்டு வகைகள் உண்டு. அவை,

1. இன்னிசைச் சிந்தியல் வெண்பா
2. நேரிசைச் சிந்தியல் வெண்பா

என்பனவாம்.

மேலும் 

1. ஒரு விகற்பச் சிந்தியல் வெண்பா
2. பல விகற்பச் சிந்தியல் வெண்பா

என்னும் பாகுபாடுகளும் உண்டு.  இன்னிசைச் சிந்தியல் வெண்பா, நேரிசைச் சிந்தியல் வெண்பா விளக்கங்களில் ஒரு விகற்பச் சிந்தியல் வெண்பாக்கள் காட்டப்பட்டுள்ளன. இங்குப் பல விகற்பச் சிந்தியல் வெண்பாக்கள் காட்டப்பட்டுள்ளன. 

இன்னிசை

>  சுரையாழ அம்மி மிதப்ப வரையனைய  
> 
> யானைக்கு நீத்து முயற்கு நிலைஎன்ப  
> 
> கானக நாடன் சுனை
> 
> 
> 

நேரிசை

>  முல்லை முறுவலித்துக் காட்டின; மெல்லவே  
> 
> சேயிதழ்க் காந்தள் துடுப்பீன்ற; போயினார்  
> 
> திண்டேர் வரவுரைக்கும் கார்
> 
> 
>

மேற்கோள்
--------

1. ↑  அமிதசாகரனார் இயற்றிய யாப்பருங்கலம் - பழைய விருத்தி உரை - வித்துவான் மே. வீ. வேணுகோபாலப் பிள்ளை பதிப்பு - சென்னை அரசு அச்சகம் - 1960 - பக்கம் 176
தனுராசனம்
தனுர் என்றால் வில். வில்லைப் போல் உடலை வளைப்பதால் இந்த யோகசனத்திற்குத் **தனுராசனம்** என்ற பெயர் ஏற்பட்டது. பஸ்சிமோத்தாசனத்திற்கு மாற்று யோகாசனம் இது.

### செய்முறை

விரிப்பில் குப்புறப் படுத்துக்கொள்ள வேண்டும்.
பின்னர் இரு கைகளையும் உடலோடு ஒட்டி வைத்துக்கொள்ள வேண்டும்.
இரு கால்களையும் முழங்கால்களை மடக்கி ஒன்று மாற்றி ஒன்றாகத் தூக்கிக் கொண்டு சில முறை பயிற்சி செய்துவிட்டுப் பின்னர் இரு கால்களையும் முழங்காலை மடக்கித் தூக்கிய வண்ணமே இரு கைகளாலும் பிடிக்க வேண்டும்.
அப்படியே கால்களைத் தலைக்கு நேராகக் கொண்டு வந்த வண்ணமே தலையையும், நெஞ்சுப் பகுதியையும் மேல் நோக்கித் தூக்கிக்கொள்ள வேண்டும்.
இரு பாதங்களும் மேலே சேர்ந்த வண்ணம் இருக்க வேண்டும். :முழங்கால்கள் ஒட்டி இருக்க வேண்டும் என்ற அவசியம் இல்லை. :வயிற்றுப்பகுதி தரையில் அழுந்தி இருக்க உடல் வில் போல் வளைய வேண்டும்.
சுவாசம் இயல்பாக இருத்தல் நலம்.

### பலன்கள்

இதைத் தொடர்ந்து செய்தால் தொந்தி குறைவதோடு, இடுப்பு, தொடைகளின் சதைகளும் கரையும். உடல் பின்னோக்கி வளைக்கப் படுவதால் ரத்த ஓட்டம் சீராகும். ரத்தக்குழாய்கள் நன்கு செயல்படும். அதிகப்படியான பிராணவாயு கிடைக்கும். வயிற்றுத் தொல்லைகள், வாயுத் தொல்லைகள் குறையும். இதயம் நன்கு சுருங்கி விரிந்து சுறுசுறுப்பாக இயங்கும். நுரையீரல் நன்கு செயல்படுவதால் ஆஸ்த்மா நோயாளிகளுக்குப் பலனளிக்கும். இந்த ஆசனமும் நீரிழிவு நோய்க்கு நல்ல பலனை அளிக்கும்.

சாப்பிட்டதும் இந்த ஆசனம்செய்யக் கூடாது. மேலும் ஆபரேஷன் செய்து கொண்டவர்களும் இந்த ஆசனத்தைச் செய்யக் கூடாது.

ஆதாரங்கள்
---------

1. ↑  எஸ். ரவி (21 சூன் 2017). "சிறார்களுக்கான சூப்பர் யோகாசனங்கள்!". *கட்டுரை*. தி இந்து. 22 சூன் 2017 அன்று பார்க்கப்பட்டது.

* மாதவிடாய் பிரச்னைகள் தீர தனுராசனம், தினமணி, நாள்: ஜூலை 21, 2015
* தனுராசனம் பரணிடப்பட்டது 2015-12-20 at the வந்தவழி இயந்திரம், மாலைமலர்

வெளியிணைப்புகள்
---------------

*
சிந்தி லீவ்
**சிந்தியா லீவ்** ( *Cynthia Leive* ) (பிறப்பு ஜனவரி 21, 1967) ஒரு பத்திரிகையாளரும், ஊடகத் தலைவரும், பெண்களுக்காக வாதிடுபவரும், ஒரு கலாச்சார விமர்சகரும் ஆவார். இவர் *கிளாமர்* மற்றும் *செல்ஃப்* இதழ்களின் முன்னாள் தலைமை ஆசிரியராக இருந்தார். 2018 ஆம் ஆண்டு *நியூயார்க் டைம்ஸின்* சிறந்த விற்பனையான "*டுகெதர் வி ரைஸ்*" உட்பட பல புத்தகங்களை எழுதியவர் அல்லது தயாரிப்பாளர் ஆவார். மாநிலத் தலைவர்கள், ஹாலிவுட், விளம்பர உலகின் மிகப்பெரிய ஆளுமைகள் மற்றும் அனைத்துத் தரப்புத் தலைவர்களையும் பேட்டி கண்டுள்ளார். இவர் தற்போது கலிபோர்னியாவிலுள்ள "அன்னென்பெர்க் தகவல் தொடர்பு மற்றும் ஊடகவியல் *நிறுவனத்தில் மூத்த சக ஊழியராக உள்ளார்.*

தொழில்
------

இவரது தொழில் வாழ்க்கை *தி பாரிஸ் ரிவ்யூ*வில் தொடங்கியது. ஸ்வார்த்மோர் கல்லூரியில் மாணவியாக இருந்தபோதே பயிற்சியாளராக இருந்தார். பட்டம் பெற்ற பிறகு, *கிளாமரில்* தலையங்க உதவியாளர் பதவியைப் பெற்றார். அங்கு 31 ஆண்டுகள் பத்திரிகையின் தலைமையாசிரியராக இருந்த *ரூத் விட்னி*யுடன் இணைந்து பணியாற்றினார்.  11 ஆண்டுகள் கிளாமரில் துணை ஆசிரியராகப் பணியாற்றிய சிந்தி *செல்ப்* என்ற பத்திரிகையின் தலைமை ஆசிரியராக சேர்ந்தார். இவரது பதவிக் காலத்தில், பத்திரிக்க்கையின் வெளியீடு பதினொரு சதவீதம் அதிகரித்தது.  2001 இல் *கிளாமர்* இதழில் தலைமை ஆசிரியராக மீண்டும் சேர்ந்தார்.  9.7 மில்லியன் அச்சு வாசகர்கள் மற்றும் இணையத்தில் 11 மில்லியன் தனிப்பட்ட பயனர்களுடன், ஒவ்வொரு எட்டு அமெரிக்கப் பெண்களில் ஒருவரைச் சென்றடையும் *கிளாமர்.காம்* என்பதில் உருவாக்கம் மற்றும் வெற்றிக்குப் பின்னால் இவர் இருந்தார்.  இவரது நிர்வாகத்தின் கீழ், பத்திரிகை மாதாந்திர மின்னணுப் பதிப்பு, பிரபலமான சிறப்பு பதிப்புகள், பயன்பாடுகள் மற்றும் புத்தகங்களை அறிமுகப்படுத்தியது.

தனிப்பட்ட வாழ்க்கை
------------------

சிந்தியா லீவ், ஒரு யூதக் குடும்பத்தில்  மெக்லீன், வர்ஜீனியாவில் பிறந்தார். *சுவார்த்மோர்* கல்லூரியில் 1988 இல் ஆங்கில இலக்கியத்தில் பட்டம் பெற்றுள்ளார்.  தனது கணவரும், திரைப்பட தயாரிப்பாளருமான ஹோவர்ட் பெர்ன்ஸ்டீன், மகள் லூசி, மகன் ஐசக் ஆகியோருடன் நியூயார்க் நகரில் வசிக்கிறார்.

சான்றுகள்
---------

1. ↑  "Cynthia Leive - Crain's New York Business | New York Rising Star - 40 under 40". 2007-09-26 அன்று மூலம் பரணிடப்பட்டது. 2007-02-07 அன்று பார்க்கப்பட்டது.
2. ↑  "Cynthia Leive - 2002 - 40 Under Forty | Crain's New York Business". *mycrains.crainsnewyork.com*. 2015-10-10 அன்று பார்க்கப்பட்டது.
3. 1 2  Redden, Elizabeth (July 2011). "Style and Substance". *Swarthmore College Bulletin*. Swarthmore College. 10 October 2015 அன்று பார்க்கப்பட்டது.
4. ↑  "Glamour – Condé Nast". *Condé Nast* (ஆங்கிலம்). 2018-04-21 அன்று பார்க்கப்பட்டது.
5. ↑  Leive, Cynthia (June 10, 2014). "A Few Things About Dating From Editor-in-Chief Cindi Leive". Glamour. I'm a Jewish chick from New York
6. ↑  "Brands/Media Kits | Condé Nast". Condenastmediakit.com. 2016-01-30 அன்று பார்க்கப்பட்டது.
**கமல் கான்** (*Kamal Khan*) இந்தியாவைச் சேர்ந்த ஒரு செய்தி நிருபர் ஆவார். என்டிடிவி என்ற செய்தி தொலைக்காட்சியில் குடியிருப்பு ஆசிரியராக பணிபுரிந்து வந்தார். உத்தரபிரதேச மாநிலம் லக்னோ மாவட்டத்தில் உள்ள பட்லர் காலனியில் மாரடைப்பு காரணமாக இவர் ஜனவரி 14, 2022 அன்று இறந்தார்.

ஆரம்ப வாழ்க்கை மற்றும் தொழில்
-----------------------------

நிர்வாக ஆசிரியர் கமல் கான் ஓர் இந்திய செய்தி நிருபராக இருந்தார், என்.டி.டி.வி செய்தி சேனலில் குடியிருப்பு ஆசிரியராக பணிபுரிந்து கொண்டிருந்தார். உருசியாவில் தனது படிப்பை முடித்த பிறகு, கமல் கான் பெங்களூருவில் உள்ள இந்துசுதான் ஏரோனாட்டிக்சு நிறுவனத்தில் உருசிய மொழிபெயர்ப்பாளராக பணியாற்றத் தொடங்கினார். பின்னர் கமல் லக்னோவில் உள்ள அம்ரித் பிரபாத் என்ற உள்ளூர் செய்தி தொலைக்காட்சியில் நிருபராக பணியாற்றத் தொடங்கினார். நவபாரத் டைம்சு மற்றும் தைனிக் இயாக்ரன் போன்ற பல்வேறு இந்திய செய்தி தொலைக்காட்சிகளிலும் இவர் பணியாற்றினார். கமல் கான் 1995 ஆம் ஆண்டு உத்தரப் பிரதேசத்தின் லக்னோவில் என்.டி.டி.வி செய்தி தொலைக்காட்சியில் பணியில் சேர்ந்தார், பின்னர், இவர் உத்தரப் பிரதேசம் மற்றும் உத்தரகண்டம் பிராந்தியத்தில் குடியிருப்பு ஆசிரியராக பதவி உயர்வு பெற்றார். கமல் தனது தனித்துவமான செய்திபாணிக்காக மிகவும் பிரபலமானவர்.

ஒரு செய்தி தொகுப்பாளராக கமல் சமநிலை மற்றும் நிபுணத்துவத்தின் அடையாளமாகத் திகழ்ந்தார். மேலும் இவரது மொழி அதன் வர்த்தக முத்திரை நேர்த்திக்காக பிரபலமானது. அவர் மூன்று தசாப்தங்களுக்கும் மேலாக என்டிடிவி தொலைக்காட்சியில் இருந்தார். ஒரு பழம்பெரும் நிருபராக இவர் நினைவுகூரப்படுவார். புலனுணர்வு ம் நேர்மை மற்றும் கடினமான உண்மைகளை கவிதை சாமர்த்தியத்துடன் இவர் வழங்கிய விதம் ஆகியவற்றிற்காக கமலின் பணி தனித்து நின்றது. எல்லாவற்றிற்கும் மேலாக இவர், மனிதநேயம் மிக்கவராகவும் தன்னைச் சந்திக்கும் எவருக்கும் அன்பான வார்த்தைகளையும் எல்லையற்ற நேரத்தையும் மட்டுமே கொடுப்பவராகவும் வாழ்ந்தார். 

உத்தரபிரதேச மாநிலம் லக்னோ மாவட்டத்தில் உள்ள பட்லர் காலனியில் மாரடைப்பு காரணமாக இவர் சனவரி 14, 2022 அன்று இறந்தார். உ.பி சட்டமன்றத் தேர்தலுக்கு முன்னதாக பாஜக எம்.எல்.ஏ.க்கள் அதிக அளவில் வெளியேறியது குறித்த செய்தியே கமலின் கடைசி செய்தி அறிக்கையாகும்.

விருதுகள் மற்றும் அங்கீகாரம்
----------------------------

* இந்திய சனாதிபதியிடமிருந்து ராம்நாத் கோயங்கா விருது
* இந்தியக் குடியரசுத் தலைவரிடமிருந்து கணேசு சங்கர் விருது (இது மத்திய மனிதவள அமைச்சகத்தால் நிறுவப்பட்ட இந்தி பத்திரிகைக்கான மிகப்பெரிய விருதாகக் கருதப்படுகிறது)
* சிறந்த இந்தி தொலைக்காட்சி நிருபருக்கான என்.டி விருது
* சுற்றுச்சூழல் விழிப்புணர்வு குறித்த சிறந்த ஆவணப்படத்திற்கான விருது
* இந்தி தொலைக்காட்சி இதழியல் துறையில் ஆற்றிய பங்களிப்பிற்காக சார்க் எழுத்தாளர்கள் மற்றும் இலக்கியக் கூட்டமைப்பிலிருந்து பன்னாட்டு விருது

குறிப்பிடத்தக்க படைப்புகள்
--------------------------

கமல் கான் 2018 ஆம் ஆண்டு அமைதியான மத சகவாழ்வு யதார்த்தம் அல்லது கட்டுக்கதை என்ற தலைப்பில் விரிவுரை ஆற்றியது பலரின் கவனத்தை ஈர்த்தது.

மேற்கோள்கள்
-----------

1. ↑  "NDTV's Kamal Khan, Award-Winning Reporter, Dies; Tributes Pour In". *NDTV.com*.
2. ↑  "तहज़ीब की एक अलग किताब की तरह थे कमाल खान". *NDTVIndia*.
3. ↑  "'Typical Lucknow-ite, reporter at heart': Tributes pour in as senior journalist Kamal Khan dies".

புற இணைப்புகள்
--------------

* என்டிடிவி இந்தியா
ஆண்ட்ரூ ராப் (செப்டம்பர் 27, 1986 ஆம் ஆண்டு பிறந்தார்), மேலும் அவரது பெயர் good2cu, மிச்சிகனிலுள்ள ஒகெமோஸில் இருந்து அமெரிக்க தொழில்முறை போக்கர் வீரர் ஆவார், இவர் நேரடி மற்றும் ஆன்லைன் உயர் பங்குகளை ரொக்க ஆட்டங்களில் நிபுணத்துவம் பெற்றவர். ராப் வெற்றி கண்டறிவதற்கு முன்னர் பல தடவை உடைந்துபோனதாக ஒப்புக்கொள்கிறார். 21 வயதில், அவர் போக்கரில் ஒரு தொழிலை தொடர லாஸ் வேகாஸ் சென்றார்.

ராப் மற்றும் பில் இவே ஆகியோருக்கு உயர்கல்வி வீரர்களுக்கு வேய் செங் "பால்" ஃபூவா மற்றும் அவரது 22 வயது மகன் வே கிட் "டாரன்".

.ரொபல் ரொக்க விளையாட்டுகளில் கவனம் செலுத்துகிறது, ஆனால் நேரடி உயர் ரோலர் போட்டிகளில் வெற்றியைக் கொண்டுள்ளது. 2013 இல், அவர் $ 1,055,699 $ 100,000 சவால் ஆசிய மில்லியன்களை வென்றார். 2015 ஆம் ஆண்டு வரை, அவரது மொத்த நேரடி போட்டியில் வெற்றி 4,300,000 டாலர்கள்

மேற்கோள்கள்
-----------

1. ↑  "Andrew Robl Bio". *CardPlayer*. 2015-09-06 அன்று பார்க்கப்பட்டது.
2. ↑  Chad Holloway (2014-07-28). "Phil Ivey and Andrew Robl Post $2.5 Million Bail, But Fail to Free Paul Phua and Son". *PokerNews Global*. 2015-09-06 அன்று பார்க்கப்பட்டது. More than one of `|author=` மற்றும் `|last=` specified (உதவி)

வெளி இணைப்பு
------------

* அதிகாரப்பூர்வ இணையதளம்
* Andrew Robl Hendon Mob profile
* டுவிட்டரில் ஆண்ட்ரூ ரோப் Edit this at Wikidata
**புதுக்குடியிருப்பு** (*Puthukkudiyirippu*) இலங்கையின் வடக்கே, முல்லைத்தீவு மாவட்டத்தில் புதுக்குடியிருப்பு பிரதேச செயலாளர் பிரிவில் அமைந்துள்ள ஒரு நகரம்.

வரலாறு
------

இங்கு பெரும்பாலான மக்கள் விவசாயிகளாகக் காணப்படுவதுடன் மீனவர்களும் குறிப்பிடத்தக்க விகிதத்தில் உள்ளனர். யாழ்ப்பாண மாவட்டத்தில் இருந்து மக்களின் பெரும் உட்புகுதல் அங்கு இருந்த போது, 1990 வரை. இரண்டு வார்டுகளில் சிறு அரசாங்க வைத்தியசாலை முல்லைத்தீவு மாவட்டத்தில் முக்கிய மருத்துவமனைகளில் ஒன்றாக மாறியது.

முல்லைத்தீவின் கீழ் அமைந்திருந்த இந்நகரம் பின்னர், ஒரு தனிப் பிரதேச வருவாய்ப் பிரிவு என அறிவிக்கப்பட்டது, அமிர்தலிங்கம் என்பவர் முதல் பிரதேச வருவாய்ப் பிரிவு அதிகாரியாகப் பணியாற்றினார். பின்னர் அது நிர்வாக சீர்திருத்தங்களைப் பெற்று பிரதேச செயலாளர் பிரிவு மாறியது.

முக்கியமாக விவசாய சமூகம் இருப்பது, வீடுகள் கட்டமைப்பு இப்போது மற்றும் 1960 இடையில் பற்றி தனிப்பட்ட இருந்தன. பொதுவாக வீடுகள் நான்கு தொகுதிகள் கொண்டிருந்தது. அரை சுவர்கள் ஒரு முக்கிய லவுஞ்ச், படுக்கையறை, ஒரு சமையலறை மற்றும் நெற்களஞ்சியம் பயன்படுத்தப்பட்டது எந்த ஒரு கதவை ஒரு மூடிய தொகுதி இருந்தது.

பாடசாலைகள்
----------

* சிறீ சுப்பிரமணிய வித்தியாலயம் (முந்தைய அது "சிலோன் திருச்சபை தமிழ் கலப்பு பள்ளி "என்று அறியப்பட்டது)
* புதுக்குடியிருப்பு மத்திய கல்லூரி (முன்னர் அது "புதுக்குடியிருப்பு மகாவித்தியாலயம்" என்று அறியப்பட்டது)
* றோமன் கத்தோலிக்க பள்ளி
* விக்கினேஷ்வரா வித்தியாலயம்

கோவில்கள்
---------

* சிறீ கந்தசுவாமி கோவில்
* உலகளந்த விநாயகர் கோவில்
* சிவநகர் சிவன் கோவில்
* சிறீ முத்துமாரியம்மன் கோவில்
* காட்டாமணக்கு விநாயகர் கோவில்
* சிறீ துர்க்கை அம்மன் கோவில்
* அரசடிப்பிள்ளையார் கோவில்
* ஸ்ரீ மஹாவிஷ்ணு கோவில்

இவற்றையும் பார்க்க
------------------

* புதுக்குடியிருப்பு (மட்டக்களப்பு)
* புதுக்குடியிருப்பு பிரதேச செயலாளர் பிரிவு
* பெப்ரவரி 2009, புதுக்குடியிருப்பு ஊடறுப்புத் தாக்குதல்
* புதுக்குடியிருப்புப் போர்
* அருட்தந்தை ஜிம் பிறவுண் காணாமல் போனமை, 2006
**ஆண்ட்ரூசு நூலகம்**  (Andrews Library) இந்தியாவின் குசராத்து மாநிலம் சூரத்து நகரத்தில் 1850 ஆம் ஆண்டில் நிறுவப்பட்ட ஒரு பழமையான நூலகமாகும்.

வரலாறு
------

ஆண்ட்ரூசு நூலகம் 1850 ஆம் ஆண்டு நிறுவப்பட்டது. இந்த நூலகத்திற்கு ஓய்வுபெற்ற நீதிபதியான ஆண்ட்ரூசின் பெயர் வைக்கப்பட்டது. ஆண்ட்ரூசுடன் நகரத்தின் வளர்ச்சிக்கு பெரும்பாலும் பங்களித்த பணக்கார முத்து வியாபாரியான இராவ் பகதூர் நாகின்சந்த் இயாவேரியும் இப்பணியில் இணைந்து நிறுவினார்.

தொகுப்புகள்
-----------

நூலகத்தில் கலை மற்றும் வரலாற்றில் சில அரிய படைப்புகள் உள்ளன. இந்த இலக்கியம், அறிவியல், வணிகம், பொறியியல் மற்றும் மருத்துவத் துறைகளைச் சேர்ந்த மாணவர்களுக்கு தேவையான நூல்களையும் நூலகம் வழங்குகிறது. உள்ளூர் மக்களுக்கு பல மொழிகளில் செய்தித்தாள்கள் மற்றும் பத்திரிகைகளை வழங்குகிறது. 2006 ஆம் ஆண்டில் ஏற்பட்ட வெள்ளம் சுமார் 25,000 நூலகப் புத்தக சேகரிப்புகளை அழித்தது.

மேற்கோள்கள்
-----------

1. ↑  "History".
2. 1 2 3  Thomas, Melvyn Reggie (15 July 2016). "Andrews Library to soon go digital". *The Times of India*.. பார்த்த நாள்: 20 June 2018.
3. ↑  "Andrews Library: The testimony of Surat's legacy".
4. ↑   *Handbook of Research on Inventive Digital Tools for Collection Management and Development in Modern Libraries*. .
தொழில்நுட்ப ஓய்வு நேரம் ( கைபந்து)
==================================

```
                கைபந்து மற்றும் கடற்கரை கைபந்து  போட்டிகளில் தொழில்நுட்ப ஓய்வு நேரம் வழங்க சர்வதேச கைப்பந்து சம்மேளனம் தீர்மானித்துள்ளது. இந்த சிறப்பு ஓய்வுநேரம் எப்பொழுதும் வழங்கங்கப்படும் ஓய்வு நேரத்துடன் கூடுதலாக வழங்கப்படுகிறது. இந்த தொழில்நுட்ப  ஓய்வுநேரம், விளையாடும் பொழுது ஏற்படும்  குறைகளை ஆய்வு செய்து  ஆட்டத்தின் தன்மையை மாற்றி  மேம்படுத்தவும், தொழில்ரீதியான விளம்பரங்கள் மூலமாக  இவ்விளையாட்டின் தரத்தையும் உயர்த்தவும் பயன்படுகிறது.
வெளி மற்றும் உள்ளரங்க கைப்பந்து போட்டிகளில் ஒரு முறையாட்டத்திற்கு இரண்டு தொழில்நுட்ப  ஓய்வு நேரங்கள் வழங்கப்படுகிறது. ஆட்டத்தில் எந்த அணி முதலில் 8 மற்றும் 12 புள்ளிகளை எடுக்கிறதோ அப்பொழுது தொழில்நுட்ப ஓய்வு நேரம்  வழங்கப்படுகிறது. கடற்கரை கைபந்து  போட்டியில் ஒரு  முறையாட்டத்திற்கு ஒரு  தொழில்நுட்ப ஓய்வு நேரம் இரு அணிகளும் இணைந்து 21 புள்ளிகள் எடுக்கும்பொழுது வழங்கப்படுகிறது. தொழில்நுட்ப ஓய்வு நேரம் சர்வதேச போட்டிகளில் கட்டாயமாக்கப்பட்டுள்ளது.
```

கடற்கரைகைப்பந்து
----------------

* 30 நொடிகள் ஓய்வு நேரம்
* 1 மற்றும் 2 வது முறையாட்டங்களின் பொழுது ஒரு தொழில்நுட்ப ஓய்வு நேரம் வழங்கப்படுகிறது ( இரு அணிகளும் சம நிலைபெற்று அடுத்து ஆடும் முறை ஆட்டங்களில் தொழில்நுட்ப ஓய்வு நேரம் வழங்கப்படமாட்டாது)

வெளி மற்றும் உள்ளரங்க கைபந்து
-----------------------------

* 60 நொடிகள் ஓய்வு நேரம்

* இரண்டு தொழில்நுட்ப ஓய்வு நேரங்கள், 1,2,3 மற்றும் 4 முறையாட்டங்களில் பொழுதுவழங்கப்படுகிறது. ( இரண்டு அணியும் சமநிலை பெற்று 5 வது முறையாட்டத்தின் பொழுது தொழிற்நுட்ப ஓய்வுநேரம் வழங்கப்படமாட்டாது)

மேற்கோள்
--------

இக்கட்டுரையானதுஆங்கிலத்திலிருந்துமொழிபெயர்க்கப்பட்டது.
**தொழில்சார் நெறிமுறை** (*Professional ethics*) என்பது, தொழில்சார் வல்லுனர்கள் கொண்டுள்ள சிறப்பு அறிவு காரணமாக எழுகின்ற ஒழுக்கம் சார்ந்த விடயங்கள், பொதுமக்களுக்குச் சேவைகளை வழங்கும்போது அந்த அறிவைப் பயன்படுத்துவதை எவ்வாறு கட்டுப்படுத்துவது போன்றவை தொடர்பானது.

தொழில் வல்லுனர்கள், அவர்கள் பெற்றுள்ள சிறப்பு அறிவு காரணமாக ஒரு பொது மகனுக்கு இருப்பதைவிடவும் மேலதிகமான சில நெறிமுறைகள் சார்ந்த கடமைகளைக் கொண்டுள்ளார்கள். ஏனெனில், தொழில்சார் வல்லுனர்கள் அவர்கள் துறைசார்ந்த விடயங்களில் தாம் கற்றுக்கொண்டவற்றின் அடிப்படையில் முடிவுகளை எடுக்கும் நிலையில் உள்ளவர்கள். பொதுமக்கள் அவ்வாறான பயிற்சியைப் பெற்றிராததால் அவர்களால் அவ்வாறான முடிவை எடுக்க முடியாது. எடுத்துக்காட்டாக உரிய பயிற்சி பெற்றிராத ஒருவர் விபத்தில் காயமடைந்த ஒருவருக்கு உதவாமல் பார்த்துக்கொண்டிருந்தார் என்று அவர்மீது குற்றம் சுமத்த முடியாது. ஆனால் இதையே முழுப் பயிற்சிபெற்ற மருத்துவர் ஒருவர் செய்தால் அவர் தனது கடமையில் இருந்து தவறியதாகக் கருதப்படும்.

இத்தகைய மேலதிகமான அறிவு தொழில்சார் வல்லுனர்களுக்கு அதிகாரத்தையும், பலத்தையும் கூடக் கொடுக்கிறது. தொழில்சார் வல்லுனர்களால் வழங்கப்படும் சேவைகள் தமக்கு நன்மை பயக்கும் என்னும் எண்ணத்தினாலேயே வாடிக்கையாளர்கள் வல்லுனர்கள் மீது நம்பிக்கை வைக்கிறார்கள். ஆனாலும், தமக்கு உள்ள அதிகாரத்தைப் பயன்படுத்தி வல்லுனர்கள், வாடிக்கையாளர்களை ஏமாற்றுவதும் உண்டு.
**குணசீலா அறுவை சிகிச்சை மற்றும் மகப்பேறு மருத்துவமனை** (*Gunasheela Surgical and Maternity Hospital*) இந்தியாவின் பெங்களூரில் உள்ள தென்கிழக்கு பகுதியில் அமைந்திருக்கும் ஒரு புறநகர் பகுதியான பசவனகுடியில் உள்ளது. இம்மருத்துவமனை மகளிர் மருத்துவத்தில் நிபுணத்துவம் பெற்றதாகும். சமீபத்தில் மகளிர் மருத்துவத்திற்கான இந்திய சுகாதார விருதை குணசீலா அறுவை சிகிச்சை மற்றும் மகப்பேறு மருத்துவமனை வென்றது.
செயற்கை கருத்தரிப்பு முறையில் கருப்பையில் கருக்களை உள்வைப்பதற்கு முன் குரோமோசோமால் அசாதாரணங்களை ஆய்வு செய்யும் தொழில் நுட்பத்தை இம்மருத்துவமனை வழங்குகிறது. 

25,000 குழந்தை இல்லாத தம்பதிகளுக்கு சிகிச்சையளித்து 25 ஆண்டுகளில் 6,000 குழந்தைகளைப் பெற்றெடுத்திருப்பது குணசீலா மருத்துவமனையின் சாதனையாகும்.

மேற்கோள்கள்
-----------

1. ↑  "Gunasheela fertility centre launches preimplantation genetic screening". *The Hindu*. .
2. ↑  "Babies were stars at 'Gunasheela IVF centre 25' event". *dnaindia*. .
3. ↑  "Bill is unfair to both surrogates, people without children, say doctors". *times of india*. .
4. ↑  "CNBC -TV18 recognises India’s best hospitals at the ‘India Healthcare Awards’". *bestmediainfo*. .

புற இணைப்புகள்
--------------

* Official website
தொழுநோய் மன்னனின் பலிபீடம்**தொழு நோயாளி மன்னனின் மேல் தளம்** (*Terrace of the Leper King*) என்பது கம்போடியாவின் அங்கோர் தோம் நகரின் அரச சதுக்கத்தின் வடமேற்கு மூலையில் அமைந்துள்ளது.

இது ஏழாம் செயவர்மனின் கீழ் பேயோன் பாணியில் கட்டப்பட்டது. இருப்பினும் அதன் நவீன பெயர் தளத்தில் கண்டுபிடிக்கப்பட்ட 15ஆம் நூற்றாண்டின் சிற்பத்திலிருந்து பெறப்பட்டது. இந்தச் சிலை இந்துக் கடவுளான யமனை, மரணத்தின் கடவுளாகக் காட்டுகிறது.

அந்தச் சிலை "தொழுநோய் மன்னன்" என்று அழைக்கப்பட்டது. ஏனெனில் அதில் ஏற்படும் நிறமாற்றமும், படியும் பாசியும் தொழு நோயால் பாதிக்கப்பட்ட ஒரு நபரை நினைவூட்டுகிறது. மேலும் இது தொழுநோயால் பாதிக்கப்பட்டிருந்த முதலாம் யசோவர்மனின் கம்போடிய புராணக்கதையுடன் பொருந்துகிறது.  இருப்பினும், கம்போடியர்கள் அவனை "தர்மராசன்" என அழைத்த பெயர்  சிலையின் அடிப்பகுதியில் பொறிக்கப்பட்டுள்ளது.

U-வடிவ அமைப்பு, அரசக் குடும்பத்தினரின் தகனம் செய்யும் தளமாகப் பயன்படுத்தப்பட்டதாக சிலரால் கருதப்படுகிறது.

புகைப்படங்கள்
-------------

* தொழு நோயாளி மன்னனின் மேல்தளம்
* தொழுநோய் மன்னனின் மேல் தளம்தொழுநோய் மன்னனின் மேல் தளம்
* மேல் தளத்திற்கு அதன் பெயரைக் கொடுத்த சிலை ஒரு பிரதியால் மாற்றப்பட்டுள்ளது.மேல் தளத்திற்கு அதன் பெயரைக் கொடுத்த சிலை ஒரு பிரதியால் மாற்றப்பட்டுள்ளது.

சான்றுகள்
---------

1. ↑  Vietnam, Cambodia, *Laos & the Greater Mekong* by Nick Ray, Tim Bewer, Andrew Burke, Thomas Huhti, Siradeth Seng. Page 212. Footscray; Oakland; London: *Lonely Planet Publications*, 2007.
2. ↑  *Dharmaraja*, 'King of Dharma' is a title of Yama.

வெளி இணைப்புகள்
---------------

* Terrace of the Leper King - Comprehensive Photographic Documentation by khmer-heritage.de
புதுக்கோட்டை அருங்காட்சியகம்
**புதுக்கோட்டை அருங்காட்சியகம்** தமிழ்நாட்டின் புதுக்கோட்டை மாநகரின் திருக்கோகர்ணத்தில் 1910 ஆம் ஆண்டில் புதுக்கோட்டையை ஆண்ட தொண்டைமான் மன்னர்களால் தொடங்கப்பெற்ற பழமையான அருங்காட்சியகம் ஆகும்.இவ்வருங்காட்சியகம், தமிழக அரசின் தொல்லியல் துறையின் கீழ் இயங்கி வருகிறது. இந்த அருங்காட்சியகம் ஒரு காப்பாட்சியரால் நிருவகிக்கப்பெறுகின்றது. தமிழகத்தில் உள்ள அருங்காட்சியகங்களில் இரண்டாவது பெரிய அருங்காட்சியகமாக இது கருதப்படுகிறது.

அறிமுகம்
--------

புதுக்கோட்டை தமிழக மாவட்டங்களில் ஒன்றாகும். 1974-ஆம் ஆண்டு சனவரி 14-ஆம் நாள் மாவட்டமாக உருவாகியது. இம்மாவட்டம் தமிழ் நாட்டின் 15-ஆவது மாவட்டமாக உருவானது. தொண்டைமான் மன்னர்களின் முடியாட்சியில் இருந்த புதுக்கோட்டைத் தனியரசு 03.03.1948-இல் இந்திய ஒன்றியத்துடன் இணைக்கப்பெற்றது.

காட்சிப் பொருட்கள்
------------------

இந்த அருங்காட்சியகத்தில் புதுக்கோட்டையை ஆண்ட தொண்டைமான் மன்னர்கள் குறித்த செப்பேடுகள், பதப்படுத்தப்பட்ட விலங்குகள், பறவைகள், கல்வெட்டுகள், கல் சிலைகள், கனிமங்கள், மரப் படிமங்கள், உலர் தாவரங்கள், மூலிகைப்பொருட்கள், கூத்து கலைப்பொருட்கள், பனையோலைகள்,அருங்காட்சியக வெளியீடுகள், உலோகப் படிமங்கள், கலைப்பொருட்கள், தொல் தமிழர்கள் பயன்படுத்திய பொருட்கள், முதுமக்கள் பானைகள், சுடுமண் படிமங்கள், மாந்த உடல் மாதிரிகள், கல் வகைகள், தொல்லுயிரிப் படிமங்கள், கனிமங்கள் ஆகியன காட்சிப்படுத்தப்பெற்று உள்ளன.

* முதலையின் பதன உடலம்முதலையின் பதன உடலம்
* பீரங்கிகள்
* தஞ்சாவூர் தலையாட்டி பொம்மைதஞ்சாவூர் தலையாட்டி பொம்மை

மேற்கோள்கள்
-----------

1. ↑  100010509524078 (2020-11-12). "7 மாதங்களுக்கு பிறகு அரசு அருங்காட்சியகம் திறப்பு". *Maalaimalar* (English). 2021-11-09 அன்று பார்க்கப்பட்டது.CS1 maint: Unrecognized language (link)
2. ↑  "புதுக்கோட்டை அரசு அருங்காட்சியகத்தில் பாம்பு புகைப்பட கண்காட்சி துவக்கம்". *www.dinakaran.com*. 2021-11-09 அன்று மூலம் பரணிடப்பட்டது. 2021-11-09 அன்று பார்க்கப்பட்டது.
3. ↑  "இடநெருக்கடியில் புதுக்கோட்டை அருங்காட்சியகம்". தினமணி.. பார்த்த நாள்: 9 November 2021.

வெளி இணைப்புகள்
---------------

* அருங்காட்சியகம், புதுக்கோட்டை

* 

* பொதுவகத்தில் புதுக்கோட்டை அருங்காட்சியகம் தொடர்பாக ஊடகக் கோப்புகள் உள்ளன.
தொழில்சார் மனழுத்தம் பற்றிய நிகழ்படம் (இதனையும் காண்க: Part 2)
**தொழில் சார்ந்த மன அழுத்தம்** (Occupational stress) என்பது ஒருவரின் தொழில் தொடர்பான உளவியல் அழுத்தமாகும். வேலையில் உள்ள மன அழுத்த சூழ்நிலைகள் என்ன என்பதைப் புரிந்துகொண்டு, அந்த நிலைமைகளை சரிசெய்ய நடவடிக்கை எடுப்பதன் மூலம் தொழில் சார்ந்த மன அழுத்தத்தை நிர்வகிக்க முடியும்.  பணியாளர்கள் தங்களது மேற்பார்வையாளர்கள் அல்லது சக பணியாளர்களால் தங்களுக்கு ஆதரவு கிடைக்கவில்லை என்று நினைக்கும்போதோ அல்லது அவர்கள் செய்யும் வேலையின் மீது அவர்களுக்கு கொஞ்சம் கட்டுப்பாடு இருப்பதாக அல்லது கட்டுப்பாடான சூழ்நிலைகளில் வேலை செய்வதாக உணரும்போது அல்லது வேலையில் அவர்கள் எடுக்கும் முயற்சிகள் வேலைக்கான வெகுமதிகளுடன் ஒத்துப்போகவில்லை என உணரும்போது தொழில்சார் மன அழுத்தம் ஏற்படலாம்.  தொழில் சார்ந்த மன அழுத்தம் பணியாளர்கள் மற்றும் முதலாளிகள் இருவருக்கும் கவலை அளிக்கிறது, ஏனெனில் மன அழுத்தம் நிறைந்த வேலைகள் ஊழியர்களின் மனநலன், உடல் ஆரோக்கியம் மற்றும் வேலை செயல்திறன் ஆகியவற்றுடன் தொடர்புடையது.  உலக சுகாதார அமைப்பு மற்றும் பன்னாட்டு தொழிலாளர் அமைப்பு நடத்திய ஓர் ஆய்வில், அதிக நேரம் வேலை பார்ப்பது மன அழுத்தத்தை ஏற்படுத்தும் முக்கியக் காரணியாகும். 2016இல் 7,45,000 தொழிலாளர்கள் குருதி ஊட்டக்குறை இதய நோய் மற்றும் பக்கவாதம் போன்றவற்றால் இறந்ததாக மதிப்பிடப்பட்டுள்ளது.

சான்றுகள்
---------

1. ↑  Quick, James Campbell; Henderson, Demetria F. (May 2016). "Occupational Stress: Preventing Suffering, Enhancing Wellbeing †". *International Journal of Environmental Research and Public Health* **13** (5): 459. doi:10.3390/ijerph13050459. பன்னாட்டுத் தர தொடர் எண்:1661-7827. பப்மெட்:27136575.
2. ↑  "Stress at the workplace". WHO.
3. ↑  Sulsky, L. & Smith, C. (2005). Work Stress. Belmont, CA: Thomson Wadsworth.[*page needed*]
4. ↑  Pega, Frank; Nafradi, Balint; Momen, Natalie; Ujita, Yuka; Streicher, Kai; Prüss-Üstün, Annette; Technical Advisory Group (2021). "Global, regional, and national burdens of ischemic heart disease and stroke attributable to exposure to long working hours for 194 countries, 2000–2016: A systematic analysis from the WHO/ILO Joint Estimates of the Work-related Burden of Disease and Injury". *Environment International* **154**: 106595. doi:10.1016/j.envint.2021.106595. பன்னாட்டுத் தர தொடர் எண்:0160-4120. பப்மெட்:34011457.
**அன்னூர் மன்னீஸ்வரசுவாமி கோயில்** தமிழ்நாட்டில் கோயம்புத்தூர் மாவட்டம், அன்னூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினொன்றாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

இறைவன், இறைவி
-------------

இக்கோயிலின் மூலவராக மன்னீசுவரர் உள்ளார். இவர் அன்னீசுவரர் என்றும் அழைக்கப்படுகிறார். அன்னி என்ற வேடனுக்கு அருள் புரிந்ததால் அன்னீசுவரர் என்றும், பாவச் செயலைச் செய்த அவனை மன்னித்ததால் மன்னீசுவரர் என்றும் அழைக்கப்படுகிறார். இறைவி அருந்தவச்செல்வி ஆவார். வன்னி இக்கோயிலின் தல மரமாகும். கோயிலின் தல தீர்த்தமாக அமராவதி உள்ளது. மார்கழியில் பிரமோற்சவம், சித்திரைப் பிறப்பு, வைகாசி பூசை, மகாசிவராத்திரி உள்ளிட்ட பல விழாக்கள் நடைபெறுகின்றன. அமாவாசையில் சிறப்பு பூசைகள் நடைபெறுகின்றன.

கோயில் அமைப்பு
--------------

இக்கோயிலில் மூலவர் மன்னீஸ்வரர் சுயம்புவாக, மேற்கு நோக்கிய நிலையில் உள்ளார். அருந்தவச்செல்வி தனி சன்னதியில் உள்ளார். விமானம் கைலாச விமானமாக உள்ளது. திருச்சுற்றில் பைரவர், குரு, நடராஜர், வள்ளி தெய்வானையுடன் கூடிய சுப்பிரமணியர், ஆஞ்சநேயர், ஞானசம்பந்தர், நாவுக்கரசர், சுந்தரர், மாணிக்கவாசகர், நீலகண்ட நாயனார் ஆகியோர் உள்ளனர். வன்னி மரத்தின் கீழுள்ள சர்ப்பராசர் சன்னதியில் ஏழு நாகங்கள் உள்ளன. இங்குக் கோயில் கோசாலை, கோயில் தேர், கோயில் கல்வெட்டு போன்றவை உள்ளன. இக்கோயிலில் ஏழு நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

மார்கழி மாதம் தேர்த்திருவிழா 1 நாள் முக்கிய திருவிழாவாக நடைபெறுகிறது. மாசி மாதம் மஹாசிவராத்திரி திருவிழாவாக நடைபெறுகிறது. மார்கழி மாதம் தேர்த்திருவிழா 1 நாள் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. 1 2  அருள்மிகு மன்னீஸ்வரர் திருக்கோயில், தினமலர் கோயில்கள்
3. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**உசுத்தாது குலாம் அலி** (*Ustad Ghulam Ali*, பி: 5 திசம்பர் 1940) **பாட்டியாலா இசைப்பரம்பரையைச்** சேர்ந்த பாக்கித்தானிய கசல் இசைக்கலைஞர் ஆவார். இவரை இவரது குருவாக விளங்கிய இந்தியப் பாடகர் படே குலாம் அலி கானுடனோ அல்லது மற்றொரு பாக்கித்தானியப் பாடகரான *சோட்டே குலாம் அலி*யிடனோ குழப்பிக் கொள்ள வேண்டாம்.

தனது சமகாலத்துக் கலைஞர்களில் கசல் பாடுவதில் நிகரற்றவராக விளங்குகின்றார். of his era. His style and variations in singing கசலில் இவர் ஏற்படுத்தும் வேறுபாடுகளும் பாணிகளும் இவருக்கென்று அடையாளத்தை நிறுவியுள்ளது. மற்ற கசல் பாடகர்களைப் போலன்றி இவரது கசல்களில் இந்துஸ்தானி இசையும் பிணைந்திருக்கும். பாக்கித்தான், இந்தியா, நேபாளம், வங்காளதேசம் ஆகிய நாடுகளிலும் ஐக்கிய அமெரிக்கா, ஐக்கிய இராச்சியம், மத்திய கிழக்கு நாடுகளிலுள்ள தெற்காசியர்களிடமும் மிகவும் புகழ்பெற்றுள்ளார். இவரது பல கசல் பாட்டுக்கள் பாலிவுட் திரைப்படங்களில் இடம் பெற்றுள்ளன. இவரது சில புகழ்பெற்ற கசல்கள்: *சுப்கே சுப்கே ராத் தின்* (இரவும் பகலும் மௌனமாக), *கல் சௌத்வின் கி ராத் தீ* (நேற்று பதினான்காம் இரவாக இருந்தது), *கியா ஹை பியார் ஜிசே* (யாரையாவது காதலித்துள்ளீர்களா) , *மை நசர் சே பீ ரகவூன்* (நான் விழியிலிருந்து குடிக்கிறேன்). அண்மையில் வெளியான இவரது கசல் தொகுப்பு "அசரத்தேன்" 2014ஆம் ஆண்டுக்கான கிமா விருதுக்கு சிறந்த கசல் பாடற்தொகுப்பு என்ற வகைப்பாட்டில் பரிந்துரைக்கப்பட்டுள்ளது.

அண்மையில் மும்பையில் நடைபெறவிருந்த இவரது இசைக் கச்சேரி பாக்கித்தானியர் என்ற காரணத்தைக் கூறிய சிவ சேனையினரின் எதிர்ப்புகளால் நிகழ்த்தப்படவில்லை. இருப்பினும் தில்லி, மேற்கு வங்காளம், மற்றும் உத்திரப் பிரதேச முதல்வர்கள் இவரது கச்சேரி தடையின்றி நடக்க தங்கள் மாநிலத்திற்கு வருமாறு அழைப்பு விடுத்துள்ளனர். இந்த தடுக்கப்பட்ட நிகழ்ச்சியை அடுத்து, இலக்னோவில் தமது கச்சேரியை தடையின்றி நடத்தினார்.

மேற்சான்றுகள்
-------------

1. ↑  "Pakistan Singer Ghulam Ali's Concert in Mumbai Cancelled After Shiv Sena Threat". *The Huffington Post*. 2015-10-07 அன்று பார்க்கப்பட்டது.
2. ↑  "Ghulam Ali Performs in Lucknow, Meets Akhilesh Yadav". *NDTV.com*.. 2015-10-12 அன்று பார்க்கப்பட்டது. External link in `|publisher=` (உதவி)

வெளி இணைப்புகள்
---------------

* Lyrics and English Translations of Compositions of Ghulam Ali பரணிடப்பட்டது 2013-05-31 at the வந்தவழி இயந்திரம்
* Ghulam Ali பரணிடப்பட்டது 2014-11-02 at the வந்தவழி இயந்திரம்
* List Of Ghulam Ali Ghazals & more பரணிடப்பட்டது 2016-03-03 at the வந்தவழி இயந்திரம்
* Ghulam Ali Concert பரணிடப்பட்டது 2015-10-12 at the வந்தவழி இயந்திரம்
* Ustad Ghulam Ali Live in Concert Windsor
[*தொடர்பிழந்த இணைப்பு*]
**வே. இராஜகுரு** என்பவர் இராமநாதபுரம் மாவட்டம் திருப்புல்லாணி அரசு மேல்நிலைப்பள்ளியில் ஆங்கில ஆசிரியராக பணியாற்றும் தொல்லியல் ஆய்வாளர் ஆவார். இவர் பள்ளியளவில் மாணவர்களின் தொல்லியல் மற்றும் வரலாற்று ஆர்வத்தைத் தூண்டி பதிவு செய்யப்படாத பல்வேறு தொல்லியல் தடயங்களையும் வரலாற்று பதிவுகளையும் ஊடகங்கள் வாயிலாக வெளிப்படுத்தி வருகிறார். ஆங்கிலப் பாடத்தில் முதுநிலை நிறைஞர் பட்டம் பெற்றுள்ளார்.

தொல்லியல் ஆய்வுகள்
------------------

இராமநாதபுரம் மாவட்டத்தின் பல்வேறு இடங்களில் சமணத் தடயங்களை அடையாளப்படுத்தியுள்ளார். குறிப்பாக இவரால் கண்டுபிடிக்கப்பட்ட சமணப்பள்ளி சமணத்தை பற்றி ஆய்வு மேற்கொள்பவர்களிடையே வரவேற்பை பெற்றதோடு சமண மத தடயங்கள் குறித்த சிறிய புத்தகத்தையும் வெளியிட்டுள்ளார்.

திருப்புல்லாணி கோவிலில்  சேதுபதி மன்னர்கள் காலத்தில் திருடனை பிடித்து கொடுத்த வீரனுக்கு சிலை வைக்கப்பட்டுள்ளது குறித்து தமது மாணவிகள் வாயிலாக வெளிப்படுத்தி முத்து வீரப்பன் எனும் அந்த வீரனை அடையாளப்படுத்தியதோடு கேட்பாரற்று இருந்த அந்த சிலை தற்போது வரலாற்று சான்றாக நிற்கிறது.

கழுமர வழிபாட்டு முறைகளையும் கழுவேற்றம்[ குறித்த பல்வேறு சமூக பண்பாட்டு சான்றுகளை தமது கள ஆய்வின் வழியாக வெளிப்படுத்தியுள்ளார் .

இவர் கல்வெட்டு படியெடுத்தல் , கல்வெட்டு எழுத்துகளை அடையாளம் கண்டு வாசிப்பதற்கான பயிற்சிகள், தொல்லியல் சான்றுகளை எவ்வாறு பாதுகாக்க வேண்டும் உள்ளிட்ட பயிற்சிகளை மாணவர்களுக்கு அளித்து வருகிறார். இதனால் இவரது மாணவிகள் ஓலைச்சுவடிகள், புதிய கல்வெட்டுகள் ஆகியவற்றை அடையாளம் கண்டுள்ளதோடு ஊடகங்கள் வாயிலாக தங்களது திறனை வெளிப்படுத்தி வருகின்றனர்.

இராமநாதபுரம் தொல்லியல் மற்றும் வரலாற்று பாதுகாப்பு மையம்
--------------------------------------------------------

இம்மன்றத்தின் தலைவராக பணியாற்றும் இவர் இவமைப்பை நிறுவி பத்திரிக்கையாளர்கள் தொல்லியல் ஆர்வலர்கள், மாணவர்கள் ஆகியோரை உறுப்பினராக கொண்டு இயங்கி வருகிறார். இவ்வமைப்பின் சார்பாக பல்வேறு தொல்லியல் சார்ந்த நிகழ்வுகளை நடத்தி வருகிறார்.

திருப்புல்லாணி தொன்மை பாதுகாப்பு மன்றம்
---------------------------------------

இவ்வமைப்பை கடந்த எட்டு ஆண்டுகளாக தமது பள்ளியில் நிறுவி மாணவர்களுக்கு தொல்லியல் மற்றும் வரலாறு சார்ந்த பல்வேறு பயிற்சிகளையும் வழங்கி வருகிறார்.இவரது மாணவர்கள் தொல்லியல் சார்ந்த ஆய்வுகளில் ஈர்க்கும் வகையில் இம்மன்றம் இயங்கி வருகிறது.

மேற்கோள்கள்
-----------

1. ↑  Two ancient Shiva temples found buried under sand at Ramnad
2. ↑  Amateur archaeologists find 9th century Jain temple
3. ↑  தேவகோட்டை அருகே அனுமந்தக்குடியில்﻿ தென்தமிழகத்தின் ஒரே கட்டுமான சமணப் பள்ளி
4. ↑  350 ஆண்டு பழமையான மரச்சிற்பங்கள்
5. ↑  திருப்புல்லாணி அருகே ஒரே கோயிலில் ஐந்து கழுமரங்கள்
6. ↑  கோயிலை காத்தவருக்கு சிலை வைத்த சேதுபதி மன்னர்
7. ↑  Two Pandya era temples discovered in Ramanathapuram
இயற்பியலில் **குணகம்** அல்லது **கெழு** என்பது, ஒரு பொருளின் பண்பை மற்ற கூறுகளால் அளவிடும் பொழுதோ கருத்தியலாகக் கணிக்கும் பொழுதோ அப்பொருட்பண்பின் சிறப்புத் தன்மையைக் காட்டும் மாறா எண் ஆகும். எடுத்துக்காட்டாக ஒரு பரப்பில் இருந்து வெளிவிடும் வெப்ப ஆற்றல் ({\displaystyle j^{\star }}) அந்தப் பொருளின் வெப்பநிலைக்கு (T) நான்காம் படியதாக (T4) இருக்கும் என்று கூறும் இசுட்டெஃவான்-போல்ட்ஃசுமன் விதியாகிய (Stefan-Boltzamann Law)

{\displaystyle j^{\star }=\sigma T^{4}.}
என்பதில் {\displaystyle \sigma } என்பது ஒரு பொருளின் அடிப்படைத் தன்மையைக் காட்டும் கெழு அல்லது குணகம் ஆகும். அதாவது வெளிவிடும் வெப்ப ஆற்றலை ({\displaystyle j^{\star }}), மாறும் பொதுக்கூறாகிய நான்காம் படிய வெப்பநிலையால் (T4) வகுத்தால் அப்பொருளின் சிறப்புத்தன்மையைக் காட்டும் மாறா எண்ணாகிய {\displaystyle \sigma } ஐக் காட்டும். இங்கு {\displaystyle \sigma } என்பது கெழு அல்லது குணகம். மேலும் பொதுமைப் படுத்தினால், ஒன்றுக்கும் மேற்பட்ட மாறும் கூறுகளின் முன்னே அவற்றின் பெருக்குத்தொகையாக நிற்கும் மாறா எண்கள் கெழு அல்லது குணகம் எனப்படும்.

வெப்ப விரிவுக் குணகம், உராய்வுக் குணகம் என்பன இயற்பியல் குணகங்களுக்கு மேலும் சில எடுத்துக்காட்டுகள். பொதுவாக ஒரு பொருள் சூடாகும்போது அது விரிவடையும். அப்பொழுது ஒரு குறிப்பிட்ட (ஓரலகு) அளவுடைய அப்பொருள் எந்த அளவுக்கு விரிவடைகின்றது என்று அளவிட்டால் அது அப்பொருளின் இயல்பின் அளவீடாக அமையும். எடுத்துக்காட்டாக ஒரு பாகை வெப்பநிலையைக் கூட்டி அந்தச் சூட்டால் ஒரு பொருள் நீட்சி அடைந்தால், நீளும் அளவை முதலில் இருந்த அளவால் வகுத்தால் பெறும் மாறிலியே வெப்பவிரிவுக் குணகம். அதுபோலவே இரண்டு மேற்பரப்புக்கள் ஒன்றின் மீது ஒன்று தொட்டுக்கொண்டு அசைய முயலும்போது உருவாகக்கூடிய உராய்வுத் தன்மையின் அளவீட்டைக் குறிக்கும் ஒரு மாறிலியே குறித்த நிலைமையில் அம் மேற்பரப்புகள் தொடர்பிலான உராய்வுக் குணகம் எனப்படும். இக் குணகங்கள், பொருட்களின் குறித்த இயல்புகள் காரணமாக ஏற்படக்கூடிய விளைவுகளைக் கணித்தறிவதற்கு உதவுகின்றன. இது, இவ்வியல்புகளை நன்மையளிக்கும் விதத்தில் பல்வேறு தேவைகளுக்குப் பயன்படுத்திக் கொள்வதற்கும், ஏற்படக்கூடிய வேண்டாத விளைவுகளைத் தடுப்பதற்கான நடைமுறைகளைக் கைக்கொள்வதற்கும் பயன்படுகிறது.
**அன்னைபூபதி தமிழ்க்கலைக்கூடம்** (*Annai Poopathi Tamilsk Kultursenter*) என்பது நோர்வே நாட்டில் இயங்கி வரும் தமிழ்க் கல்வி மையமாகும். இது நாட்டின் பல பாகங்களிலுமாக 14 வளாகங்களைக் கொண்டு இயங்கி வருகின்றது. மட்டக்களப்பில் சாகும்வரை உண்ணாநோன்பிருந்து உயிர் நீத்த அன்னை பூபதி நினைவாக அவரது பெயரில் இக்கல்வி நிலையம் விளங்கி வருகிறது.

வரலாறு
------

நோர்வே நாட்டிலே புலம் பெயர் தமிழ்ப் பிள்ளைகளுக்குத் தமிழ்மொழிக் கல்வியின் தேவையினையும், அதற்கான ஒரு கல்விக்கூடத்தின் அவசியத்தினையும் உணர்ந்த தமிழர் ஒருங்கிணைப்புக் குழுவினர் அன்னை பூபதி தமிழ்க் கலைக்கூடத்தை நிறுவினர். இது 1992 பெப்ரவரி 1 இல் 22 மாணவர்களுடன் Linderud Vidregående Skole இல் அருட்திரு அருளானந்தம் அவர்களால் ஆரம்பித்து வைக்கப்பட்டது.

ஆரம்பகாலத்திலே தமிழ்மொழியோடு, சைவசமயம், கிறித்தவம், இழை, நடனம், மிருதங்கம் ஆகிய பாடங்கள் போதிக்கப்பட்டன. 22 மாணவர்கள் ஆறு மாதங்களில் 90 மாணவர்களாக வளர்ச்சி கண்டபோது இரு இல்லங்களுக்கிடையே இல்லவிளையாட்டுப் போட்டி சிறப்பாக நடாத்தப்பட்டது. 1994 இல் இல் "மழலைப்பூக்கள்", "மழலைப்பூங்கா"எனும் இரு சிறுவர் பாடல் ஒலி இழைகள் வெளியிடப்பட்டன. 1995 இல் ஞாயிறு உதவிப்பாடத்திட்ட வகுப்புக்கள் ஆரம்பித்து வைக்கப்பட்டன. அதில் பிற மொழி பேசும் மாணவர்களும் இணைந்துகொண்டனர். 1996 இல் "தமிழ் அமுது" எனும் தமிழ்ப் பாடநூல் வெளியிடப்பட்டது. 1998 ஆம் ஆண்டில் பத்தாம் வகுப்பு நிறைவு செய்து செல்லும் மாணவர்களுக்கு சிறப்புச் சான்றிதழ் வழங்கும் திட்டம் நடைமுறைக்கு வந்தது.

1999 ஆம் ஆண்டில் "Rommen" என்ற இடத்தில் சொந்தமாக ஒரு கட்டடத் தொகுதி இம் மையத்திற்காக வாங்கப்பட்டது. 09.11.2000 இல் நகர முதல்வர் Per Ditlev Simonsen இம்மையத்தைத் திறந்து வைத்தார். 2001 இல் தமிழ்க் கலைக்கூடத்தின் புதிய கிளை வளாகமாக தொய்யன் வளாகம் உருவானது. 2002 இல் லோறன்ன்ஸ்கூக் வளாகம், திறமன் வளாகம் ஆரம்பிக்கப்பட்டன. 2012 இல் அன்னை பூபதி தமிழ்க் கலைக்கூட மொட்டன்ஸ்றூட் வளாகம் ஸ்ரேன் புறோத்தன் நோர்வேயிய பாடசாலையில் ஆரம்பமானது.

பாடத்திட்டம்
------------

வெளி இணைப்புகள்
---------------

* அன்னைபூபதி தமிழ்க் கலைக்கூடம் - நோர்வே
* அன்னைபூபதி தமிழ்க் கலைக்கூடம்
**குலாப்சந்த் இராச்சந்த் தோசி** (1898-1967) இவர் வால்சந்த் குழுமத்தின் வாரிசும், பிரபல தொழிலதிபரும், அறக்காரியங்களை செய்தவரும், தேசியவாதியுமாவார்.

பின்னணி
-------

இராச்சந்த் தோசியின் இரண்டாவது திருமணத்தின் மூலம் பிறந்த மகனும், வால்சந்த் இராசந்த்தின் சகோதரருமாவார். இவர் மகாராட்டிராவின் சோலாப்பூரில் குசராத்தி சமணக் குடும்பத்தில் பிறந்தார். இவர்கள் முதலில் குசராத்தில் வான்கானேர் நகரைச் சேர்ந்தவர்கள்.   இலால்சந்த் இராச்சந்த், ரத்தன்சந்த் இராச்சந்த் ஆகிய இருவரும் இவரது சகோதரர்களாவர். 

### செயற்பாட்டாளர்

இவர், 1944-1945 ஆண்டுகளில் மகாராட்டிரா இந்து சபையின் தலைவராகவும், வீர் சாவர்க்கரின் நெருங்கிய கூட்டாளியாகவும் இருந்தார். 1930களில், இவர் தனது தேசியவாத நடவடிக்கைகளுக்காக பிரித்தானிய அரசால் கைது செய்யப்பட்டார்.  

### வால்ச்சந்த்நகர் தொழில் நிறுவனங்கள்

முதன்மைக் குழு நிறுவனமான வால்ச்சந்த்நகர் தொழில் நிறுவனத்தின் நவீனமயமாக்கலுக்கும், மாற்றத்திற்கும் இவர் பொறுப்பேற்றார்.  

### குடும்பம்

இவரது இரண்டு திருமணங்களிலிருந்து பல மகன்கள் பிறந்தனர். அவற்றில் பாகுபலி குலாப்சந்த்  என்பவரும் அஜித் குலாப்சந்த் என்பவரும் குறிப்பிடப்பட்டுள்ளனர். மேலும் அஜித் இப்போது முதன்மை குழு, எச்.சி.சி நிறுவனம் உள்ளிட்ட பல குழு நிறுவனங்களுக்கு தலைமை தாங்குகிறார்.   மற்ற முதன்மை நிறுவனமான வால்ச்சந்த்நகர் தொழில்நிறுவனங்கள் இப்போது இவரது சகோதரர் லால்சந்த் இராச்சந்தின் மகன்களால் நடத்தப்படுகிறது. குடும்பங்களின் வணிகப் பிரிவுக்குப் பிறகு, வால்சந்த் குழுமத்தின் நிறுவனர் வால்சந்த் இராச்சந்த் எந்த வாரிசுகளும் இல்லாமல் இறந்தார். 

### பிற படைப்புகள்

வால்சந்த் குழுமத்தால் நடத்தப்படும் பல்வேறு பள்ளிகள், கல்லூரிகள் மற்றும் மருத்துவமனைகளின் அறங்காவலராக இவர் இருந்தார். 

மேலும், குந்தா-குந்தா பிரபிருத சங்கிரகா போன்ற சமண மதத்தைப் பற்றி பல புத்தகங்களை எழுதியுள்ளார்.

மேற்கோள்கள்
-----------

1. 1 2  Seth Gulabchand Hirachand| Vinayak Damodar Savarkar
2. ↑  Progressive Jains of India – Satish Kumar Jain – Google Books
3. ↑  Business Legends – Gita Piramal – Google Books
4. ↑  Emperor vs Gulabchand Hirachand Doshi on 18 November, 1932
5. ↑  Walchand Hirachand: man, his times, and achievements – Gaṅgādhara Devarāva Khānolakara, Thomas Gay – Google Books
6. 1 2  India's Industrialists – Margaret Herdeck, Gita Piramal – Google Books
7. ↑  How HCC chief Ajit Gulabchand is tackling the challenges – Business Today
8. ↑  Wine and wondering with Ajit Gulabchand of Hindustan Construction – The Economic Times
9. ↑  Walchandnagar Industries Limited பரணிடப்பட்டது 15 ஆகத்து 2012 at the வந்தவழி இயந்திரம்
10. ↑  HND Pune » About Us பரணிடப்பட்டது 1 சனவரி 2012 at the வந்தவழி இயந்திரம்
11. ↑  "Jivaraja Jaina Granthmala, No. 20". 2019-04-08 அன்று மூலம் பரணிடப்பட்டது. 2020-09-23 அன்று பார்க்கப்பட்டது.
| விசயநகரப் பேரரசு |
| --- |
| 

|  |
| --- |
| **சங்கம மரபு** |
| அரிகர ராயன் I | 1336-1356 |
| புக்க ராயன் | 1356-1377 |
| அரிகர ராயன் II | 1377-1404 |
| விருபாட்ச ராயன் | 1404-1405 |
| புக்க ராயன் II | 1405-1406 |
| தேவ ராயன் I | 1406-1422 |
| ராமச்சந்திர ராயன் | 1422 |
| வீரவிஜய புக்கா ராயன் | 1422-1424 |
| தேவ ராயன் II | 1424-1446 |
| மல்லிகார்ஜுன ராயன் | 1446-1465 |
| விருபாட்ச ராயன் II | 1465-1485 |
| பிரவுட ராயன் | 1485 |
| **சாளுவ மரபு** |
| சாளுவ நரசிம்ம தேவ ராயன் | 1485-1491 |
| திம்ம பூபாலன் | 1491 |
| நரசிம்ம ராயன் II | 1491-1505 |
| **துளுவ மரபு** |
| துளுவ நரச நாயக்கர் | 1491-1503 |
| வீரநரசிம்ம ராயன் | 1503-1509 |
| கிருஷ்ணதேவராயன் | 1509-1529 |
| அச்சுத தேவ ராயன் | 1529-1542 |
| சதாசிவ ராயன் | 1542-1570 |
| **அரவிடு மரபு** |
| அலிய ராம ராயன் | 1542-1565 |
| திருமலை தேவ ராயன் | 1565-1572 |
| ஸ்ரீரங்கன் I | 1572-1586 |
| வேங்கடன் II | 1586-1614 |
| ஸ்ரீரங்கன் II | 1614-1614 |
| ராம தேவ ராயன் | 1617-1632 |
| வேங்கடன் III | 1632-1642 |
| ஸ்ரீரங்கன் III | 1642-1646 |

 |

விஜயநகரப் பேரரசின் ஆறாவது பேரரசனான **முதலாம் தேவ ராயன்**, பேரரசன் இரண்டாம் ஹரிஹர ராயனின் மகனாவான். தந்தைக்குப் பின் ஒருவர்பின் ஒருவராக முடிசூட்டிக்கொண்ட இவனது சகோதரர் இருவரும் சிலமாதங்களே பதவியில் இருக்க முடிந்தது. இதனால் மூன்றாவதாக முதலாம் தேவ ராயன் அரசனானான். முன்னவர்களைப் போலன்றி இவன் பதினாறு ஆண்டுகள் ஆட்சி செலுத்தினான். 

பாரசீகத்தவனான, ஃபெரிஷ்டா என்பவன், முதலாம் தேவராயன் பற்றி எழுதியுள்ளான். இதன்படி, தேவ ராயன், ராய்ச்சூர் மாவட்டத்திலுள்ள முடுகல் என்னும் இடத்தைச் சேர்ந்த அழகிய பெண்ணொருத்தியுடன் காதல் வயப்பட்டதாகவும், இத் தொடர்பு பஹ்மானி சுல்தான்களுடன் போருக்கு வித்திட்டு இறுதியில் தேவ ராயன் தோற்கடிக்கப் பட்டதாகவும் சொல்லப்படுகிறது. ஆனால், இக் கதைக்கு வரலாற்றாளர்கள் அதிகம் மதிப்புக் கொடுப்பதில்லை. 

தேவ ராயனின் ஆட்சிக்காலம் முழுவதும், தொடர்ச்சியான போர்களுக்கு முகம் கொடுக்க வேண்டியவனானான். இப் போர்கள் தெலங்கானாவின் வேளமாக்களுடனும், குல்பர்காவின் (Gulbarga)பஹ்மானி சுல்தானுடனும், கொண்டவிடு ரெட்டிகளுடனும், கலிங்கத்தின் கஜபதிகளுடனும் நடைபெற்றன. எப்படியாயினும் பேரரசின் பரந்த நிலப்பரப்பைக் காத்துக்கொள்ளும் திறமை தேவ ராயனுக்கு இருந்தது. இவன் காலத்தில் தலைநகரமான விஜயநகரம் 60 மைல்கள் விட்டமுள்ளதாக இருந்ததாக ஐரோப்பியப் பயணியாகிய நிக்காலோ காண்ட்டி (Nicolo Conti) என்பவர் விவரித்துள்ளார்.

மேற்கோள்கள்
-----------

1. ↑  Vijayanagara and Bamini Kingdom 2.36
### வகைப்பாடு

தாவரவியல் பெயர் : புராரியா கிர்சுடா (Preraria hirsuta)

குடும்பம் : லெகுமினோசே (Leguminosae)

### இதரப் பெயர்கள்

**குட்குசூ கொடி** (Kudza vine)

### கொடியின் அமைவு

இது மிகவும் வேகமாக வளரக்கூடிய கொடியாகும். இது கடினமாக இருக்கும். இதன் வளர்ச்சி மிகவும் ஆச்சரியமாக இருக்கும். இது ஒரு பருவக்கொடி ஆகும். இதன் ஒரு பருவத்தில் மட்டும் 50 முதல் 60அடி உயரம் வளர்கிறது. இதன் வேர்ப் பகுதி கிழங்கு போன்றது. இதிலிருந்து அதிகப்படியான ஸ்டார்ச் எடுக்கிறார்கள். இதன் உள்ளே உள்ள நார் துணி நெய்வதற்கு பயன்படுத்துவதால் துணி நீண்ட நாட்கள் உழைக்கிறது.

இக்கொடியின் தாயகம் ஜப்பான் ஆகும். இதன் பிறகு இது சீனாவில் வளர்க்கிறார்கள். இதனுடைய இலை மிகப் பெரியதாக இருக்கும். இதை தீவனமாகப் பயன்படுத்துகிறார்கள். இக்கொடியில் பூ இளம் ஊதா சிவப்பு நிறத்தில் இருக்கும். இக்கொடியின் வேர்பகுதி ஆச்சரியமாக பல வடிவங்களில் இருக்கிறது. கொடி 4 முதல் 5 அடி உயரம் வளர்ந்த பிறகே கிளை விடுகிறது. இதன் விதை உணவாகப் பயன்படுகிறது.

மேற்கோள்
--------

| 1 || சிறியதும் - பெரியதும்  || அறிவியல் வெளியீடு || ஜூன் 2001

1. ↑   *சிறிதும் - பெரியதும்*. அறிவியல் வெளியீடு. .
**முதலாம் சேனன்**, 9 ஆம் நூற்றாண்டில் அனுராதபுரத்தில் இருந்து இலங்கையை ஆண்ட மன்னர்களில் ஒருவர். இவன் இதற்கு முன் ஆட்சியில் இருந்த ஒன்பதாம் அக்கபோதியின் சகோதரன் ஆவான். அக்கபோதி இறந்த பின்னர் கி.பி. 846 இல் அரியணை ஏறிய முதலாம் சேனன் கி. பி. 853 வரை ஆட்சியில் இருந்தான்.

ஆட்சி
-----

இவன் தனது முன்னோர்களுடைய வழக்கங்களைப் பின்பற்றியும், புதிய நல்ல வழக்கங்களைக் கைக்கொண்டும் நாட்டைச் செவ்வனே ஆண்டுவந்ததாகத் தெரிகிறது. ஆனால், அரியணைக்குப் போட்டியாக இருந்த ஒன்று விட்ட சகோதரனான மகிந்தன் என்பவன் இந்தியாவுக்குச் சென்றிருந்தபோது அவனைக் கொலை செய்வித்து தனக்கு போட்டி இல்லாமல் ஆக்கினான். இவனுக்கு மகிந்தன், கசபன், உதயன் என மூன்று உடன்பிறந்தோர் இருந்தனர். மகிந்தன் துணை அரசானாகப் பணியாற்றி வந்தான். இவனது ஆட்சிக் காலத்தில் உள்நாட்டில் குழப்பம் உருவாகியது. இதனால், வெளிநாட்டில் இருந்தும் பயமுறுத்தல்கள் இருந்துவந்தன.

பாண்டியர் படையெடுப்பு
---------------------

இவன் காலத்தில் பாண்டியன் சிறீமாற சிறீவல்லபன் இலங்கை மீது படையெடுத்தான். தனது படைகள் தோல்வியுறுவதைக் கேள்வியுற்ற சேனன் எடுக்கக்கூடிய செல்வங்களையும் எடுத்துக்கொண்டு மலைநாட்டுக்குத் தப்பி ஓடினான். பாண்டியப் படைகளை எதிர்க்கச் சென்ற சேனனின் உடன்பிறந்தானும், துணை அரசனுமான மகிந்தன், சிங்களப் படைகள் பின்வாங்கி ஓடிவிட்டதைக் கண்டு எதிரியிடம் பிடிபட விரும்பாமல் தனது கழுத்தை தானே வாளால் வெட்டிக்கொண்டு தற்கொலை செய்துகொண்டான். இன்னொரு சகோதரன் கசபன் போரில் கொல்லப்பட்டான். அனுராதபுரத்தைக் கைப்பற்றிய பாண்டியனுடன் முதலாம் சேனன் உடன்படிக்கை ஒன்றைச் செய்துகொண்டு தொடர்ந்து நாட்டை ஆண்டான். நாட்டின் வடபகுதி பாண்டியர் வசமானது.

இறப்பு
------

போர்த் தோல்வியால் இழந்த புகழை மீள்விக்கும் எண்ணம் ஈடேறாமலேயே முதலாம் சேனன் 853 இல் பொலநறுவையில் காலமானான்.

மேற்கோள்கள்
-----------

1. ↑  The Mahavansa, translated in to Eglish by L. G. Wijesinha, Part II, Asian Educational Services, New Delhi, 1996 (First Published 1889), p. 62
2. ↑  The Mahavansa, 1996, p. 63, 64
3. ↑  Karunarathna, D. M. Kings of Sri Lanka, Udaya Printers and Publishers, Ganemulla, 2005. P. 30

இவற்றையும் பார்க்கவும்
----------------------

* ஆட்சியாளர் பட்டியல், இலங்கை
**முதலாம் சாதுல்லா கான்**  அல்லது **சாதுல்லா கான்** (Saadatullah Khan I) (r.1710 - 1732) என்பவர் ஓர் ஆற்காடு நவாப் ஆவார்.

வாழ்க்கை
--------

முகமது சையது கர்நாடக பிரதேசத்தின் கடைசி முகலாய ஆளுநர் ஆவார். இவர் சாதுல்லா கான் என்ற பெயரில் ஆற்காடு நவாப்பாக நியமிக்கப்பட்டார்.  இவா் தனது தலைநகரை செஞ்சியிலிருந்து ஆற்காட்டிற்கு மாற்றினாா்.  இவா் தனக்கு முன்னிருந்தவர்களைப் போலவே, தெற்குப் பகுதியை தனது அதிகாரத்தைச் செலுத்தினார். இவா் நடத்திய போர்களின் மூலம் ஸ்ரீரங்கப்பட்டணம் வாயில்வரை சென்றது மட்டுமல்லாமல், அதன் ஆட்சியாளர்களிடம் "பேஷ்காஷ்" என்ற திரைப்பணத்தையும் பெற்றாா்.

1708 ஆம் ஆண்டில் கிழக்கு இந்தியா கம்பெனிக்கு குத்தகையக ஐந்து கிராமங்களை வழங்கினார். ஆனால் வருவாய் குறைவு காரணமாக 1711 ஆம் ஆண்டில் அந்தக் கிராமங்களை திரும்ப நவாப் கேட்டாா். ஆனால் இதை ஆங்கிலேயா்கள் எதிா்த்தது மட்டுமல்லாது போருக்காவும் தயாரானாா்கள்.     ஆனால் சாதுத்துல்லா கான் எழும்பூர், தண்டையார்பேட்டை மற்றும் புரசைவாக்கம் போன்ற பகுதிகளையும் கொடுக்கும் படி கோாினாா். ஆனால், நிறுவனத்தின் முக்கிய வணிகா்களான சுன்குராமா மற்றும் ராயாகம் பாபையாவின் மூலம் இந்த பிரச்சினை சுமூகமாக திா்க்கப்பட்டது.

முகலாய மன்னா்  அவுரங்கசீப்  இறந்த பிறகு, வலிமையான வாரிசு இல்லாததால், தில்லியின் கட்டுப்பாட்டை பலவீனப்படுத்தியது.  மேலும்  சாதுல்லா கானுக்கு குழந்தைகள் இல்லாத காரணத்தால் அவரது சகோதரர் குலாம் அலி கானின் மகனான தோஸ்த் அலி கானை தன் வாாிசாக நியமித்துக் கொண்டாா். இவர் தக்கான நிசாமின் ஆதிக்கத்திற்கு கட்டுபடாமல், முகலாய பேரரசரின் தனிப்பட்ட ஒப்புதலையும் பெற்றார்.

நவாபின் மீது  நிசாமின் மேலாதிக்கம் தொடா்ந்தாலும், அவருடைய பலவினம், கருநாடக பகுதியில்  நவாபின் அதிகாரத்தை பரம்பரையாக மாற்றுவதைத் தடுக்க முடியவில்லை. எனவே அவர் தனது நியமனம் தொடர்பாக முறையான அங்கீகாரத்தை வழங்குவதற்கு உரிமையைக் கோரினாா். இவ்வாறு சதாதுல்லா கானின் ஆதிக்கமானது தெற்கில் திருவாங்கூர்  வடகில் இருந்த நாராயண நதிவரையில் இருந்து அதாவது கிழக்கு தொடா்ச்சி மலைகளில் இருந்து கிழக்கில் கடலுக்கு  இடையே உள்ள கருநாடக பகுதியில் தன்னாட்சி மற்றும் சுதந்திர பெற்ற ஆட்சியாளராக மாறினாா்.

1717 ஆம் ஆண்டில் திருவொற்றியூர், சத்துங்காடு, காதிகாக்கம், வைசர்படி மற்றும் நூங்கம்பாக்கம் ஆகிய இடங்களுக்கு ஆளுநர்களை நியமித்தாா்.

|
|  |
| முன்னர்**தாவுத் கான் பன்னி** | **ஆற்காடு நவாப்**1710 –1732 | பின்னர்**தோஸ்த் அலி கான்** |

மேலும் காண்க
------------

* ஆற்காடு நவாப்

மேற்கோள்கள்
-----------

1. ↑   *Advanced Study in the History of Modern India 1707-1813 By Jaswant Lal Mehta*. Sterling Publishers. .
2. ↑   *Madras, Chennai: A 400-year Record of the First City of Modern India, Volume 1*. Palaniappa Brothers. .